ddrg/super_eurlex huggingface dataset:
„(7)

Možnosti a právomoci týkajúce sa výnimiek pre expozície z limitov veľkej majetkovej angažovanosti stanovených v článku 395 ods. 1 nariadenia (EÚ) č. 575/2013 by sa mali uplatňovať jednotne tak na významné inštitúcie, ako aj na menej významné inštitúcie, aby sa stanovili rovnaké podmienky pre úverové inštitúcie v zúčastnených členských štátoch, obmedzili riziká koncentrácie, ktoré vyplývajú zo špecifických expozícií a aby sa v rámci JMD zabezpečili rovnaké minimálne štandardy pre posudzovanie dodržania podmienok uvedených v článku 400 ods. 3 uvedeného nariadenia. Mali by sa najmä obmedziť riziká koncentrácie, ktoré vyplývajú z krytých dlhopisov v zmysle článku 129 ods. 1, 3 a 6 nariadenia (EÚ) č. 575/2013 a z expozícií voči regionálnym vládam alebo miestnym orgánom členských štátov alebo expozícií nimi zaručených, ak by týmto pohľadávkam bola priradená 20 % riziková váha podľa tretej časti hlavy II kapitoly 2 nariadenia (EÚ) č. 575/2013. V prípade expozícií v rámci skupiny, a to vrátane účastí alebo iných druhov držaných aktív, je potrebné zabezpečiť, aby bolo rozhodnutie o úplnom vyňatí týchto expozícií z uplatňovania limitov veľkej majetkovej angažovanosti založené na dôkladnom posúdení v zmysle prílohy 1 k nariadeniu (EÚ) 2016/445 (ECB/2016/4). Je potrebné uplatňovať spoločné kritériá pre posúdenie, či expozícia (vrátane účastí alebo iných druhov držaných aktív) voči regionálnym alebo ústredným úverovým inštitúciám, s ktorými je úverová inštitúcia spojená v sieti v súlade so zákonnými ustanoveniami alebo ustanoveniami uvedenými v listinách spoločností a ktoré sú podľa týchto ustanovení zodpovedné za peňažné zúčtovanie v rámci siete, spĺňa podmienky pre vyňatie z limitov veľkej majetkovej angažovanosti podľa prílohy 2 k nariadeniu (EÚ) 2016/445 (ECB/2016/4). Takéto uplatňovanie by malo zabezpečiť, aby sa jednotne zaobchádzalo s významnými a menej významnými inštitúciami spojenými v jednej sieti. Využitie možnosti ustanovenej v článku 400 ods. 2 nariadenia (EÚ) č. 575/2013, ako je ustanovené v tomto usmernení, by sa malo uplatniť len v prípade, že členský štát nevyužil možnosť ustanovenú v článku 493 ods. 3 nariadenia (EÚ) č. 575/2013.“
3.

Transakcie s finančnými aktívami (konsolidované) [2A.3] sa rovnajú konsolidovaným transakciám s menovým zlatom a zvláštnymi právami čerpania (ZPČ) (F.1) [2A.4] plus obeživo a vklady (F.2) [2A.5] plus transakcie s dlhovými cennými papiermi (F.3) [2A.6] plus transakcie s krátkodobými úvermi (F.41) [2A.7] plus transakcie s dlhodobými úvermi (F.42) [2A.8] plus transakcie s majetkovými účasťami a akciami alebo podielovými listami investičných fondov (F.5) [2A.9] plus transakcie s poistnými, penzijnými a štandardizovanými schémami záruk (F.6) [2A.13] plus transakcie s finančnými derivátmi a zamestnaneckými opciami na akcie (F.7) [2A.14] plus transakcie s ostatnými pohľadávkami [2A.15], ktoré sú zaznamenané medzi zmenami v aktívach sektora S.13 a zmenami v pasívach a čistej hodnote všetkých sektorov okrem sektora S.13.
(3)

Eurosystém by mal pri poskytovaní služieb Eurosystému v oblasti správy rezerv klientom konať ako jednotný systém bez ohľadu na to, prostredníctvom ktorej centrálnej banky Eurosystému sa takéto služby poskytujú. Vzhľadom na to sa toto usmernenie zameriava na zabezpečenie, medzi iným, aby sa služby Eurosystému v oblasti správy rezerv poskytovali na štandardizovanom základe a za harmonizovaných podmienok, aby ECB dostávala náležité informácie týkajúce sa týchto služieb a aby sa určili minimálne spoločné znaky, ktoré sa požadujú pre dohody s klientmi.
a)

odsek 2 sa nahrádza takto: „2. Pre obchodovateľné aktíva zaradené do kategórií zrážok I až IV závisí príslušná oceňovacia zrážka na zostatkovej splatnosti a kupónovej štruktúre aktíva (pevný, nulový, pohyblivý kupón), ako je to stanovené na základe tabuľky 2 v prílohe k tomuto usmerneniu. Príslušnou splatnosťou pre stanovenie oceňovacej zrážky, ktorá sa má uplatniť, je zostatková splatnosť aktíva, a to bez ohľadu na druh kupónovej štruktúry. V súvislosti s kupónovou štruktúrou platí, že: a) kupóny s pohyblivou úrokovou sadzbou, ktorých obdobie opätovného nastavenia je dlhšie ako jeden rok, sa považujú za kupóny s pevnou úrokovou sadzbou; b) kupóny s pohyblivou úrokovou sadzbou, ktoré majú ako referenčnú sadzbu index inflácie eurozóny, sa považujú za kupóny s pevnou úrokovou sadzbou; c) kupóny s pohyblivou úrokovou sadzbou so stanovenou najnižšou hodnotou, ktorá sa nerovná nule, a/alebo kupóny s pohyblivou úrokovou sadbou so stanovenou najvyššou hodnotou, sa považujú za kupóny s pevnou úrokovou sadzbou; d) oceňovacia zrážka uplatnená na aktíva, ktoré majú viac ako jeden druh štruktúry kupónu, závisí iba od štruktúry kupónu použitej počas zostávajúcej životnosti aktíva a rovná sa najvyššej zrážke platnej pre obchodovateľné aktíva s rovnakou zostatkovou splatnosťou a stupňom kreditnej kvality. Na tento účel sa môže zohľadniť každý druh štruktúry kupónu použitej počas zostávajúcej životnosti aktíva.“;
(1)

Referenčné úrokové sadzby sú dôležité pre fungovanie finančných trhov a transmisiu menovej politiky. Po prvé finančné trhy sa vo veľkej miere spoliehajú na využívanie takýchto referenčných sadzieb vo finančných zmluvách, ako sú napríklad hypotéky, zmluvy peňažného trhu, cenné papiere s pohyblivou úrokovou sadzbou a derivátové nástroje. Po druhé tieto referenčné sadzby sú základom pre denné oceňovanie viacerých finančných nástrojov. Po tretie transmisia menovej politiky začína zmenami referenčných sadzieb na peňažných trhoch v reakcii na zmeny úrokových sadzieb Európskej centrálnej banky (ECB). Neexistencia odolných a spoľahlivých referenčných sadzieb by mohla preto vyvolať narušenie finančných trhov s možným významným nepriaznivým vplyvom na transmisiu rozhodnutí ECB v oblasti menovej politiky a na schopnosť Eurosystému prispievať k hladkému uskutočňovaniu politík prijatých príslušnými orgánmi, ktoré sa týkajú stability finančného systému – úloh, ktoré boli zverené Eurosystému podľa článku 127 ods. 2 a 5 Zmluvy o fungovaní Európskej únie. Jedna z jednodňových referenčných sadzieb, ktorá sa bežne používa v Únii, sadzba EONIA (euro overnight index average rate), nemusí byť uznaná za sadzbu, ktorá zodpovedá požiadavkám zavedeným nariadením Európskeho parlamentu a Rady (EÚ) 2016/1011 (1). Existuje preto riziko, že používanie tejto referenčnej sadzby v nových finančných nástrojoch alebo zmluvách nebude v budúcnosti povolené. V záujme plnenia vyššie uvedených úloh Eurosystému je dôležité, aby Eurosystém stanovil pre eurozónu krátkodobú eurovú sadzbu (€STR), ktorá by mohla dopĺňať existujúce referenčné sadzby a slúžila by ako záložná referenčná sadzba v prípade ukončenia používania sadzby EONIA.
5.

Článok 19 sa nahrádza takto: „Článok 19 Pravidelné zverejňovanie súborov údajov ECB zverejňuje súbory údajov takto: 1. ECB sprístupní na svojom webovom sídle kópiu súboru údajov o PFI do 18.00 hod. SEČ každého pracovného dňa. 2. ECB sprístupní na svojom webovom sídle kópiu súboru údajov o IF do 18.00 hod. SEČ štvrtého pracovného dňa po uplynutí termínu na zasielanie aktualizácií. 3. ECB sprístupní na svojom webovom sídle kópiu súboru údajov o FVC do 18.00 hod. SEČ druhého pracovného dňa po uplynutí termínu na zasielanie aktualizácií. 4. ECB sprístupní na svojom webovom sídle kópiu súboru údajov o PSRI do 18.00 hod. SEČ posledného pracovného dňa mesiaca po uplynutí mesiaca, v ktorom bol termín na zasielanie aktualizácií. 5. ECB sprístupní na svojom webovom sídle kópiu súboru údajov o PK do 18.00 hod. SEČ štvrtého pracovného dňa po uplynutí mesiaca, v ktorom bol termín na zasielanie aktualizácií. 6. ECB sprístupní na svojom webovom sídle kópiu súboru údajov o PF do 18.00 hod. SEČ štvrtého pracovného dňa po uplynutí mesiaca, v ktorom bol termín na zasielanie aktualizácií. Súbor údajov predstavuje v každom z uvedených prípadov zoznam subjektov uvedených v nariadení ECB upravujúcom štatistické vykazovanie pre dotknutý druh subjektu.“;
4.

Článok 5 sa mení takto: a) odsek 1 sa nahrádza takto: „1. Jednotlivé úverové pohľadávky podliehajú osobitným oceňovacím zrážkam stanoveným na základe zostatkovej splatnosti, stupňa kreditnej kvality a štruktúry úrokovej sadzby, ako je to ustanovené v tabuľke 3 prílohy k tomuto usmerneniu.“; b) odsek 2 sa nahrádza takto: „2. V súvislosti so štruktúrou úrokovej sadzby úverových pohľadávok platí, že: a) úverové pohľadávky s „nulovým kupónom“ sa považujú za úverové pohľadávky s pevnou úrokovou sadzbou; b) úverové pohľadávky s pohyblivou úrokovou sadzbou, ktorých obdobie opätovného nastavenia je dlhšie ako jeden rok, sa považujú za úverové pohľadávky s pevnou úrokovou sadzbou; c) úverové pohľadávky s pohyblivou úrokovou sadzbou so stanovenou najvyššou hodnotou sa považujú za úverové pohľadávky s pevnou úrokovou sadzbou; d) úverové pohľadávky s pohyblivou úrokovou sadzbou, ktorých obdobie opätovného nastavenia jeden rok alebo menej, so stanovenou najnižšou hodnotou ale bez stanovenia najvyššej hodnoty, sa považujú za úverové pohľadávky s pohyblivou úrokovou sadzbou; e) oceňovacia zrážka vzťahujúca sa na úverovú pohľadávku s viacerými typmi úrokových platieb závisí od úrokových platieb uskutočňovaných počas zostávajúcej doby platnosti úverovej pohľadávky. Ak sa počas zostávajúcej doby platnosti úverovej pohľadávky platí viac typov úrokových platieb, zostávajúce úrokové platby sa považujú za pevné úrokové platby, pričom pri zrážke sa používa zostatková splatnosť úverovej pohľadávky.“; c) odsek 3 sa vypúšťa; d) odsek 4 sa vypúšťa; e) v odseku 7 sa slová „v odsekoch 1 až 4“ nahrádzajú slovami „v odsekoch 1 až 2“;
1.

„subjekt“ je: a) spoločnosť zahrnutá do rozsahu pôsobnosti prudenciálnej konsolidácie podľa prvej časti hlavy II kapitoly 2 nariadenia Európskeho parlamentu a Rady (EÚ) č. 575/2013 (6) alebo spoločnosť, ktorá by do uvedeného rozsahu pôsobnosti bola zahrnutá, ak by jej nebola udelená výnimka podľa uvedeného nariadenia; b) spoločnosť vyňatá z rozsahu pôsobnosti prudenciálnej konsolidácie podľa článku 19 nariadenia (EÚ) č. 575/2016; c) pobočka vymedzená v článku 4 ods. 1 bode 17 nariadenia (EÚ) č. 575/2013, ktorú zriadila v zúčastnenom členskom štáte úverová inštitúcia so sídlom v inom zúčastnenom členskom štáte; d) pobočka vymedzená v článku 4 ods. 1 bode 17 nariadenia (EÚ) č. 575/2013, ktorú zriadila v zúčastnenom členskom štáte úverová inštitúcia so sídlom v nezúčastnenom členskom štáte;
(1)

Zvýšil sa počet z obehu stiahnutých reprodukcií eurobankoviek, ktoré by si široká verejnosť mohla pomýliť s pravými eurobankovkami, napriek skutočnosti, že niektoré z týchto reprodukcií majú malé alebo ťažko odhaliteľné označenie, že ide o „kópie“, „nie zákonné platidlo“ alebo že sú určené „len na používanie vo filmoch alebo ako rekvizity“, keďže majú vzhľad eurobankoviek a napodobňujú určité ochranné prvky bankoviek. Tieto reprodukcie sa ponúkajú a nakupujú najmä prostredníctvom elektronických trhovísk alebo webových sídiel. Reprodukcie, ktoré by si široká verejnosť mohla pomýliť s pravými eurobankovkami, sú podľa usmernenia ECB/2003/5 (1) nezákonné. Je preto dôležité prijať opatrenia na obmedzenie a prípadne zastavenie ich ďalšieho šírenia, ktoré by doplnili existujúce opatrenia, ktoré má Eurosystém k dispozícii, vrátane postupu spojeného s porušením, ktorý môže viesť k uloženiu sankcií podľa nariadenia Rady (ES) č. 2532/98 (2).
19.

Článok 158 sa mení takto: a) odsek 2 sa nahrádza takto: „2. Prístup zmluvných strán, ktoré podliehajú dohľadu podľa článku 55 písm. b) bodu i), ale ktoré nespĺňajú požiadavky na vlastné zdroje vymedzené v nariadení (EÚ) č. 575/2013 na individuálnom a/alebo na konsolidovanom základe v súlade s požiadavkami dohľadu, a zmluvných strán, ktoré podliehajú porovnateľnému dohľadu podľa článku 55 písm. b) bodu iii), ale ktoré nespĺňajú požiadavky porovnateľné požiadavkám na vlastné zdroje vymedzeným v nariadení (EÚ) č. 575/2013 na individuálnom a/alebo konsolidovanom základe, k operáciám menovej politiky Eurosystému sa automaticky obmedzí z dôvodu obozretnosti. Obmedzenie zodpovedá úrovni prístupu k operáciám menovej politiky Eurosystému v čase oznámenia takejto nedostatočnej kapitalizácie Eurosystému“. Týmto obmedzením nie je dotknuté žiadne ďalšie diskrečné opatrenie, ktoré môže Eurosystém prijať. Ak sa dodržiavanie požiadaviek na vlastné zdroje neobnoví prostredníctvom primeraných a včasných rekapitalizačných opatrení najneskôr do 20 týždňov od referenčného dátumu pre zber údajov, pri ktorom sa zistil nesúlad, zmluvným stranám sa z dôvodu obozretnosti automaticky pozastaví prístup k operáciám menovej politiky Eurosystému.“; b) odsek 3 sa nahrádza takto: „3. V súvislosti s hodnotením finančného zdravia zmluvnej strany podľa článku 55 písm. c) a bez toho, aby boli dotknuté ostatné diskrečné opatrenia, môže Eurosystém z dôvodu obozretnosti obmedziť prístup týchto zmluvných strán k operáciám menovej politiky Eurosystému: a) zmluvných strán, u ktorých nie sú informácie o podiele kapitálu podľa nariadenia (EÚ) č. 575/2013 úplné alebo nie sú príslušnej NCB alebo ECB poskytnuté včas, a to najneskôr do 14 týždňov od konca príslušného štvrťroka; b) zmluvných strán, ktoré nemusia vykazovať údaje o podiele kapitálu podľa nariadenia (EÚ) č. 575/2013, ale u ktorých nie sú informácie o porovnateľnom dohľade podľa článku 55 písm. b) bodu iii) úplné alebo nie sú príslušnej NCB a ECB poskytnuté včas, a to najneskôr do 14 týždňov od konca príslušného štvrťroka. Prístup sa obnoví hneď po poskytnutí relevantných informácií príslušnej národnej centrálnej banke a keď sa zistí, že zmluvná strana spĺňa kritérium finančného zdravia podľa článku 55 písm. c). Ak príslušné informácie neboli poskytnuté najneskôr do 20 týždňov od konca príslušného štvrťroka, prístup zmluvnej strany k operáciám menovej politiky Eurosystému sa z dôvodu obozretnosti automaticky pozastaví.“;
(1)

Článok 2 sa mení takto: a) v písmene b) sa text „ako aj kryté dlhopisy typu jumbo, ktoré sú v súlade so smernicou o PKIPCP,“ nahrádza textom „ako aj kryté dlhopisy typu jumbo“; b) písmeno c) sa nahrádza takto: „c) regulované kryté dlhopisy, ktoré nie sú krytými dlhopismi typu jumbo, multi cédulas a dlhové nástroje vydané i) nefinančnými korporáciami; ii) korporáciami v sektore verejnej správy a iii) agentúrami, ktoré sú neúverovými inštitúciami a nespĺňajú kvantitatívne kritériá stanovené v prílohe XIIa k usmerneniu (EÚ) 2015/510 (ECB/2014/60), sa zaraďujú do kategórie zrážok III;“;
(2)

Mala by sa však dosiahnuť primeraná rovnováha medzi potrebou uskutočňovať monitorovanie a periodicitou poskytovania príslušných informácií Rade guvernérov. Je preto potrebné upraviť periodicitu podávania správ o kvalite štvrťročných finančných účtov, ktoré Výkonná rada podáva Rade guvernérov. S cieľom umožniť kvalitatívnu analýzu by mala prvú správu podľa tohto usmernenia podať Výkonná rada Rade guvernérov do 30. júna 2023.
(2)

Mala by sa však dosiahnuť primeraná rovnováha medzi potrebou uskutočňovať monitorovanie a periodicitou poskytovania príslušných informácií Rade guvernérov. Je preto potrebné upraviť periodicitu podávania správ o kvalite štatistiky financií verejnej správy, ktoré Výkonná rada podáva Rade guvernérov. S cieľom umožniť kvalitatívnu analýzu by mala prvú správu podľa tohto usmernenia podať Výkonná rada Rade guvernérov do 30. júna 2023.
(5)

Rada guvernérov tiež posúdila: a) potrebu zmierniť tlak vyplývajúci z vypuknutia ochorenia COVID-19, ktorý vážne ovplyvňuje grécke finančné trhy; b) záväzky prijaté Helénskou republikou v súvislosti so sprísneným dohľadom podľa nariadenia Európskeho parlamentu a Rady (EÚ) č. 472/2014 (2) a monitorovanie ich implementácie inštitúciami Únie; c) skutočnosť, že strednodobé opatrenia na odpustenie dlhu Helénskej republiky prijaté prostredníctvom Európskeho mechanizmu pre stabilitu závisia od pokračovania v plnení týchto záväzkov; d) informácie o hospodárskej a finančnej situácii Helénskej republiky, ktoré má ECB k dispozícii v dôsledku jej zapojenia do sprísneného rámca dohľadu a e) skutočnosť, že Helénska republika opätovne získala prístup na trhy. Rada guvernérov tiež posúdila potrebu obmedziť fragmentáciu zábezpeky prijatej pre úverové operácie Eurosystému s cieľom zlepšiť plynulé fungovanie transmisného mechanizmu menovej politiky. Na základe týchto hodnotení sa Rada guvernérov domnieva, že by sa malo národným centrálnym bankám umožniť prijímať ako zábezpeku na účely úverových operácií Eurosystému obchodovateľné dlhové cenné papiere vydané vládou Helénskej republiky, ktoré nespĺňajú požiadavky Eurosystému na kreditnú kvalitu, ale spĺňajú všetky ostatné kritériá akceptovateľnosti uplatňované na obchodovateľné aktíva; na tieto cenné papiere sa však uplatní osobitný rozpis zrážok.
(7)

Zásady stanovené v usmernení (EÚ) 2015/856 (ECB/2015/12) boli doplnené dokumentom Ethics Framework for the SSM Implementation (EFSI) practices (4), ktorý schválila Rada guvernérov a ktorý bol transponovaný do vnútorných pravidiel a postupov prijatých ECB a príslušnými vnútroštátnymi orgánmi. Uvedený dokument najmä vrátane vykonávacieho postupu č. 4, ktorý sa týka funkcie kontroly dodržiavania pravidiel by sa mali začleniť do revidovaného etického rámca JMD spôsobom, ktorý zabezpečí uplatňovanie zásady organizačnej autonómie každého príslušného vnútroštátneho orgánu.
(4)

Rada guvernérov zastáva názor, že v záujme zachovania najvyšších štandardov profesijnej etiky a integrity by sa mali ďalej rozvíjať existujúce jednotné minimálne štandardy a pravidlá zamerané na predchádzanie zneužívaniu informácií v obchodnom styku a zneužívaniu neverejných informácií Eurosystému, ako aj na predchádzanie konfliktom záujmov a ich riešenie. V tejto súvislosti považuje Rada guvernérov za dôležité, aby ECB a národné centrálne banky prijali opatrenia, ktorých cieľom je zabrániť dokonca aj zdaniu, že sa zneužívajú informácie v obchodnom styku, zneužívajú neverejné informácie alebo dochádza k možnému konfliktu záujmov. Hoci by ECB a národné centrálne banky mali mať určitú voľnosť pri vymedzovaní najvhodnejšieho rámca pre takéto opatrenia, zároveň je dôležité – s cieľom primerane chrániť dobré meno Eurosystému – aby sa minimálne na zamestnancov ECB a národných centrálnych bánk pri vykonávaní úloh Eurosystému vzťahoval súbor zosúladených opatrení, najmä pokiaľ ide o pravidlá týkajúce sa kritických súkromných finančných transakcií. Tieto zosúladené opatrenia by sa mali vzťahovať aj na členov vnútorného orgánu, ktorý má administratívnu a/alebo poradnú funkciu priamo alebo nepriamo súvisiacu s vykonávaním úloh Eurosystému uskutočňovaných národnými centrálnymi bankami.
(7)

Je potrebné stanoviť postup na účinné prijímanie technických zmien príloh k tomuto usmerneniu za predpokladu, že tieto zmeny nezmenia základný koncepčný rámec, ani nezvýšia záťaž spojenú s vykazovaním. V rámci tohto postupu by sa mali zobrať do úvahy stanoviská Štatistického výboru ESCB. Národné centrálne banky by mali navrhovať takéto technické zmeny príloh k tomuto nariadeniu prostredníctvom Štatistického výboru.
(2)

Článok 8 ods. 1 písm. b) usmernenia (EÚ) 2015/280 (ECB/2014/44) umožňuje národným centrálnym bankám s internou tlačiarňou, nadviazať neinštitucionalizovanú horizontálnu spoluprácu na účely spoločného plnenia verejných úloh. Národná centrálna banka, ktorá zatvorí svoju tlačiareň, môže naďalej patriť do skupiny národných centrálnych bánk s internou tlačiarňou tak, že sa bude zúčastňovať na takejto horizontálnej spolupráci, za predpokladu, že splní príslušné požiadavky. Národná centrálna banka, ktorá zatvorí svoju tlačiareň, si môže vybrať medzi tým, či bude patriť do skupiny obstarávajúcich národných centrálnych bánk v zmysle článku 3 usmernenia (EÚ) 2015/280 (ECB/2014/44), alebo sa bude zúčastňovať na horizontálnej spolupráci. Aby sa národným centrálnym bankám uľahčil ďalší postup po tom, ako zatvoria tlačiareň, malo by sa im povoliť prechádzať medzi dvoma dostupnými možnosťami („dvojpilierový model“) počas päťročného prechodného obdobia pred prijatím konečného rozhodnutia. S cieľom zabezpečiť rovnaké zaobchádzanie s národnými centrálnymi bankami by národná centrálna banka s internou tlačiarňou, ktorá zatvorila svoju tlačiareň, mala tiež mať povolené prechádzať medzi týmito dvoma dostupnými možnosťami počas prechodného obdobia piatich rokov, ak bola národná centrálna banka informovaná o zrušení akreditácie svojej internej tlačiarne po 1. novembri 2019. Prechodné obdobie by malo začať retroaktívne od dátumu takéhoto oznámenia.
a)

Práva čerpania v rámci rezervnej tranže (v čistom vyjadrení) Národná kvóta znížená o zostatky v eurách k dispozícii pre MMF. Účet číslo 2 MMF (eurový účet pre administratívne výdavky) by sa mohol zahrnúť do tejto položky alebo do položky „Záväzky voči nerezidentom eurozóny v eurách“
(3)

Tieto opatrenia na zmiernenie požiadaviek na zábezpeku boli uvedené v zmenách usmernenia Európskej centrálnej banky ECB/2014/31 (2) zavedených usmernením Európskej centrálnej banky (EÚ) 2020/515 (ECB/2020/21) (3) a usmernením Európskej centrálnej banky (EÚ) 2020/634 (ECB/2020/29) (4). V odôvodneniach 4 a 6 usmernenia (EÚ) 2020/515 (ECB/2020/21) sa uvádza, že dodatočné opatrenia uvedené v zmenách zavedených uvedeným usmernením by sa mali uplatňovať dočasne. Neuviedol sa žiadny dátum ukončenia platnosti týchto opatrení s odôvodnením, že sa môžu kedykoľvek zrušiť. Usmernením (EÚ) 2020/634 (ECB/2020/29) sa stanovilo, že zmeny zavedené uvedeným usmernením zostávajú v platnosti do 29. septembra 2021, keďže Rada guvernérov dospela k záveru, že by sa mali uplatňovať do prvého dátumu predčasného splatenia v rámci v tom čase platnej tretej série cielených dlhodobejších refinančných operácií (TLTRO-III).
5.

V článku 2 sa odsek 6 nahrádza takto: „6. Odchylne od odsekov 1 až 5 nie sú národné centrálne banky povinné poskytnúť: a) údaje týkajúce sa štvrťrokov predchádzajúcich prvému štvrťroku toho roka, v ktorom členský štát vstúpil do Únie; b) pred júnom 2022 „národné údaje“ a „dodatočné údaje“ týkajúce sa sektorového členenia ostatných finančných inštitúcií (stĺpce „E.1“, „E.2“ a „E.3“ v tabuľkách 1-2 v prílohe I); c) pred marcom 2024 „národné údaje“ a „dodatočné údaje“ týkajúce sa sektorového členenia ostatných finančných inštitúcií (stĺpce „E.1“, „E.2“ a „E.3“ v tabuľkách 4-9 a riadky 22-24 v tabuľkách 3-7 a stĺpce 7-9 a 20-22 v tabuľkách 8-9 v prílohe I); d) pred marcom 2023 „národné údaje“ uvedené v odseku 3 písm. a) týkajúce sa priamych zahraničných investícií (riadky 2, 12, 16, 22, 24, 43 a 45 v tabuľkách 1-2 v prílohe I); e) pred marcom 2023 „národné údaje“ uvedené v odseku 3 písm. a) týkajúce sa dodatočných členení podľa nástrojov pre životné poistenie a nároky na dôchodok (riadky 33-34 a riadky 37-38 v tabuľkách 1-2 v prílohe I); f) údaje uvedené v písm. b), c) a d) za obdobie od prvého štvrťroka 2012 až po tretí štvrťrok 2013; g) údaje uvedené v písm. e) za obdobie od prvého štvrťroka 2012 až po tretí štvrťrok 2016.“;
(1)

Nariadenie Európskeho parlamentu a Rady (EÚ) 2016/1011 (1) si vyžaduje prijatie spoľahlivých záložných ustanovení vo veľkom počte finančných zmlúv a nástrojov. Ak by takéto záložné ustanovenia neexistovali, mohlo by mať prípadné ukončenie používania kritickej referenčnej hodnoty ako Euribor vážne dôsledky pre fungovanie trhov a v dôsledku toho aj na vykonávanie menovej politiky. Medzi takéto dôsledky by mohli patriť neschopnosť účastníkov trhu oceniť pozície bilancie, zmarenie značného počtu zmlúv a narušenie niektorých trhov – vrátane trhov s poskytovaním úverov – ktoré sú dôležité pre menovú politiku Eurosystému. Zložené jednodňové sadzby určované spätne sú realizovateľnou záložnou možnosťou, ktorú odporúča Rada pre finančnú stabilitu, a účastníci trhu podporujú zavedenie takýchto sadzieb. Uverejňovanie zložených sadzieb Európskou centrálnou bankou (ECB) na základe historických hodnôt krátkodobej eurovej sadzby (€STR) by tak prispelo k zmierneniu systémového rizika v prípade ukončenia používania referenčnej hodnoty úrokových sadzieb a zároveň by podporilo širšie využívanie €STR a posilnilo konzistentnosť medzi hlavnými menovými oblasťami pri využívaní záložných možností, ktoré majú účastníci trhu k dispozícii.